joelniklaus/EU_Wikipedias huggingface dataset:
Νίκος Γκέλια

Ο Νίκος Γκέλια είναι Έλληνας ηθοποιός αλβανικής καταγωγής.

Βιογραφία 
Γεννήθηκε το 1992 στα Τίρανα και ήρθε στην Ελλάδα σε ηλικία 6 ετών. Σπούδασε υποκριτική στη δραματική σχολή του δήμου της Αγίας Βαρβάρας. Απέσπασε το βραβείο Πρωτοεμφανιζόμενου Ηθοποιού για την Ξενία από το Διεθνές Φεστιβάλ Κινηματογράφου της Αθήνας - Νύχτες Πρεμιέρας, το οποίο μοιράστηκε με τον συμπρωταγωνιστή του Κώστα Νικούλι.

Τηλεοπτικές σειρές

Φιλμογραφία

Κινηματογράφος
(2014) Ξενία
(2015) 7 θυμοί

Θέατρο
(2015) Θεέ μου τι σου κάναμε
(2016-2017) The curing room
(2017) Οθέλλος
(2018) Οιδίπους Τύραννος

Παραπομπές

Έλληνες ηθοποιοί
Έλληνες αλβανικής καταγωγής
Base Mérimée

Η Base Mérimée είναι βάση δεδομένων σχετικά με την γαλλική αρχιτεκτονική κληρονομιά. Δημιουργήθηκε το 1978, ενώ ψηφιοποιήθηκε το 1995 από το Υπουργείο Πολιτισμού και Επικοινωνίας και πιο συγκεκριμένα την Διεύθυνση Αρχιτεκτονικής και Κληρονομιάς.

Η ονομασία της προέρχεται από τον συγγραφέα Προσπέρ Μεριμέ, ο οποίος υπήρξε, επίσης, γενικός επιθεωρητής των ιστορικών μνημείων.

Η συγκεκριμένη βάση δεδομένων ενημερώνεται ανά τακτά χρονικά διαστήματα.

Περιεχόμενο 
Η Base Mérimée περιλαμβάνει πληροφορίες οι οποίες προέρχονται από την υπηρεσία των ιστορικών μνημείων και τον γενικό κατάλογο πολιτισμικής κληρονομιάς. Σχετίζεται με την θρησκευτική, οικιακή, αγροτική, σχολική, στρατιωτική και βιομηχανική αρχιτεκτονική.

Η βάση περιλαμβάνει δύο τύπους σελίδων:
 τον γενικό κατάλογο της πολιτισμικής κληρονομιάς: πρόκειται για δελτία σήμανσης των φακέλων των καταλόγων οι οποίοι δημιουργήθηκαν με το πέρας των ερευνών που έλαβαν χώρα ανά την χώρα από τις τοπικές υπηρεσίες καταλογογράφησης, καθώς και σύντομες πληροφορίες προερχόμενες από προκριματικούς καταλόγους, καταγραφές, παλαιότερους φακέλους και μελέτες με στόχο την αναγνώριση ως « Κληρονομιά του 20ού αιώνα », αξιοθαύμαστος κήπος, κτλ.
 τα ιστορικά μνημεία: πρόκειται για σημειώσεις οι οποίες δημιουργήθηκαν με βάση τα μέτρα προστασίας που πάρθηκαν έπειτα από την ψήφιση του νόμου περί των ιστορικών μνημείων του 1913, με παραπομπή στα νομοθετικά διατάγματα επικύρωσης της κατάταξης και εγγραφής τους ως ιστορικά μνημεία.
Η Base Mérimée δεν περιλαμβάνει αποκλειστικά τα κτίρια τα οποία προστατεύονται ως ιστορικά μνημεία.

Η βάση διέθετε το 2005 περίπου 20.0000 σελίδες, εκ των οποίων  για τον κατάλογο και  για τα ιστορικά μνημεία. 35.000 σελίδες έχουν απεικόνιση στην Base Mémoire. 13.500 πλήρεις ενημερωτικοί φάκελοι είναι συνδεδεμένοι με τις σελίδες.

Παραπομπές

Εξωτερικοί Σύνδεσμοι 
 Επίσημη Ιστοσελίδα
 Πλαίσιο αναζήτησης Mérimée

Ιστορικά μνημεία στη Γαλλία
Ιστότοποι
Φρανσίς Αγκμπό

Ο Φρανσίς Αγκμπό (γεννημένος στις 15 Ιανουαρίου 1958 στο Αντζοούν του Μπενίν) είναι πρώην Γάλλος αθλητής του στίβου, ο οποίος ειδικευόταν στο άλμα εις ύψος.

Βιογραφία 

Κατέκτησε δύο τίτλους πρωταθλητή Γαλλίας στο άλμα εις ύψος, το 1979, σε ανοιχτό και κλειστό στίβο.

Συμμετείχε στους Ολυμπιακούς Αγώνες του 1980, οι οποίοι έλαβαν χώρα στην Μόσχα, ωστόσο δεν ξεπέρασε την προκριματική φάση.

Διακρίσεις 
Πρωτάθλημα Γαλλίας Στίβου :
 Νικητής του άλματος εις ύψος το 1979.
Πρωτάθλημα Γαλλίας Κλειστού Στίβου :
 Νικητής του άλματος εις ύψος το 1979.

Ρεκόρ

Παραπομπές

Εξωτερικός Σύνδεσμος 
 

Γάλλοι αθλητές του στίβου
Fiat 124

To Fiat 124 ήταν ένα οικογενειακό αυτοκίνητο 4/5 θέσων που κατασκευαζόταν από την ιταλική αυτοκινητοβιομηχανία Fiat μεταξύ του 1966 και του 1974. Η βασική σεντάν έκδοσή του, αντικατέστησε το Φίατ 1300. Παράχθηκε επίσης και σε άλλες εκδόσεις, όπως στέισον βάγκον, τετραθέσιο κουπέ και διθέσιο σπάιντερ. Το 1970, υπέστη μια ελαφρά ανανέωση και τελικώς αντικαταστάθηκε το 1974 από το κάπως μεγαλύτερο Φίατ 131 Μιραφιόρι.

Επίσης, το 124 ήταν το πρώτο αυτοκίνητο της Φίατ που ανακηρύχθηκε Αυτοκίνητο της Χρονιάς (ο διαγωνισμός αυτός ξεκίνησε το 1964), κερδίζοντας το βραβείο αυτό για το 1967.

Μηχανικά μέρη 
Το αυτοκίνητο στην αρχή εφοδιαζόταν με τετρακύλινδρους σε σειρά κινητήρες βενζίνης OHV 1.2 λίτρων, απόδοσης 60 hp, και 1.4 λίτρων, απόδοσης 70 hp. Οι εκδόσεις κουπέ / σπάιντερ απέκτησαν κινητήρα DOHC 1.4 λίτρων με ισχύ 90 hp, ενώ αργότερα ακολούθησαν μεγαλύτεροι κινητήρες DOHC 1.6 και 1.8 λίτρων. Ο κινητήρας βρίσκονταν μπροστά και η κίνηση μεταδίδονταν στους πίσω τροχούς. Είχε τετρατάχυτο μηχανικό κιβώτιο, με συγχρονισμό σε όλες τις σχέσεις, και επίσης δισκόφρενα και στους 4 τροχούς, κάτι πολύ σπάνιο για τα τότε δεδομένα.

Παγκόσμια παραγωγή 
Το 124 ήταν ένα από τα πρώτα αυτοκίνητα της Φίατ που κατασκευάστηκαν και σε άλλες χώρες του κόσμου, χάρη στις συμφωνίες συνεργασίας της ιταλικής εταιρείας με το εξωτερικό. Μεταξύ των κύριων χωρών όπου παράγονταν το 124 ήταν:

 Ισπανία. Στο πλαίσιο της συμφωνίας παραχώρησης άδειας εκμετάλλευσης μεταξύ της Φίατ και της SEAT, ήταν να παράγονται και να πωλούνται αυτοκίνητα στην Ισπανία με το όνομα SEAT 124 (1968 - 1975). Όταν η Φίατ σταμάτησε την παραγωγή του Φίατ 124, το SEAT 124 έκανε ένα μικρό λίφτινγκ, που έγινε από τον Τζορτζέτο Τζουτζιάρο, αλλάζοντας την αισθητική του αυτοκινήτου με την αλλαγή των στρογγυλών προβολέων σε ορθογώνιους και την ενσωμάτωση των πίσω φώτων στο αμάξωμα. Το αυτοκίνητο που δημιουργήθηκε, ήταν γνωστό ως SEAT 124D και παρέμεινε στην παραγωγή μέχρι το 1980.
 Σοβιετική Ένωση. Το 1966 η Φίατ σύναψε συμφωνία συνεργασίας με τη σοβιετική κυβέρνηση για την κατασκευή αυτοκινήτων από την AvtoVAZ, που ιδρύθηκε τότε. Το εργοστάσιο στην πόλη Τολιάττι, από το όνομα του ιταλού κομμουνιστή ηγέτη Παλμίρο Τολιάττι, της Ρωσίας παρήγαγε μια προσαρμοσμένη έκδοση του 124, που είναι γνωστή ως Lada 1200 / 1300 (VAZ-2101), μέχρι το 1987.

Παραπομπές

Βιβλιογραφία

Εξωτερικοί σύνδεσμοι 

 Ιστοσελίδα σχετικά με το Fiat 124
 Ιταλικό forum για το Fiat 124

Μικρομεσαία αυτοκίνητα
Μοντέλα Fiat
Έγκιλμαρ Α΄ του Όλντενμπουργκ

Ο Έγκιλμαρ Α (γερμ. Egilmar) ή Άιλμαρ (γερμ. Eilmar, περ. 1040 - προ του 1112, πιθ. 1108) ήταν ο πρώτος κόμης του Όλντενμπουργκ και άσκησε εξουσία από το 1101 ως το 1108.

Βιογραφία
Το όνομά του βρίσκεται σε έναν καταστατικό χάρτη του 1108. Ως γονείς του αναφέρονται ο θρυλικός "Ηλίας, Ιππότης του Κύκνου" (Helyas der Schwanenritter von Potenburg) και η Ρίχιτσα του Όλντενμπουργκ. Νυμφεύτηκε τη Ρίχεντσα (Ρίκισα, Ρίξα), που σύμφωνα με τα χρονικά του Στάντε ήταν κόρη της Ίντα του Έλσντορφ και μάλλον του Ντέντο του Γκόσεκ (ή του Άνταλγκερ ή του Έτελερ του Στάντε, κόμη του Ντίτμαρσεν). Η σύζυγός του ισχυριζόταν ότι ήταν απόγονος του Βίντουκιντ, διάσημου αμύντορα των Σαξόνων και κύριο αντίπαλο του Καρόλου Α΄ των Φράγκων, κατά τους Σαξονικούς Πολέμους των ετών 777-785.

Ο Έγκιλμαρ Α΄ είναι ο γενάρχης του Οίκου του Όλντενμπουργκ, του οποίου μέλη ήταν δούκες του Όλντενμπουρκ, του Σλέσβιχ-Χόλσταϊν, του Λάουενμπουργκ, βασιλείς της Δανίας (από το 1448), της Νορβηγίας, της Σουηδίας, της Ελλάδας και αυτοκράτορες της Ρωσίας. Αν και ο κύριος κλάδος και ο κλάδος του Σόντερμπουργκ έχουν εκλείψει, υπάρχουν στις ημέρες μας απόγονοι όπως ο Χριστόφορος, τιτουλάριος δούκας του Σλέσβιχ-Χόλσταϊν (του κλάδου του Γκλύξμπουργκ), η Μαργαρίτα Β΄ της Δανίας (του κλάδου Γκλύξμπουργκ-Δανίας), ο Χάραλντ Ε΄ της Νορβηγίας (του κλάδου Γκλύξμπουργκ-Νορβηγίας), ο Κωνσταντίνος Β΄ της Ελλάδας (του κλάδου Γκλύξμπουργκ-Ελλάδας), ο Κάρολος, πρίγκιπας της Ουαλίας (του κλάδου Γκλύξμπουργκ-Ελλάδας-Βρετανίας) και η Μαρία Βλαδιμήροβνα, τιτουλάρια αυτοκράτειρα της Ρωσίας (του κλάδου Σλέσβιχ-Χόλσταϊν-Γκόττορπ).

Απεβίωσε προ του 1112, πιθανώς το 1108 και τον διαδέχθηκε ο ομώνυμος γιος του Έγκιλμαρ Β΄.

Οικογένεια
Νυμφεύτηκε τη Ρίχεντσα του Ντίτμαρσεν και είχε τέκνο τον:
 Έγκιλμαρ Β΄ απεβ. 1143, κόμης του Όλντενμπουργκ

Παραπομπές

Κόμητες του Όλντενμπουργκ
Οίκος του Όλντενμπουργκ
Αντώνης Σκυλλάκος

Ο Αντώνης Σκυλλάκος (15 Ιανουαρίου 1949 - 22 Αυγούστου 2021) ήταν Έλληνας πολιτικός και στέλεχος του Κομμουνιστικού Κόμματος Ελλάδας. Διετέλεσε βουλευτής.

Γεννήθηκε στην Λάρισα και ήταν γιος του βουλευτή με την Εθνική Προοδευτική Ένωση Κέντρου, Ηλία Σκυλλάκου. Σπούδασε νομικά. Το 1974 έγινε μέλος στο ΚΚΕ. Στο 11ο Συνέδριο του Κόμματος, το 1982, εκλέχθηκε στην Κεντρική Επιτροπή. Tο 1989 εκλέχθηκε για πρώτη φορά βουλευτής στο Νομό Λαρίσης, όταν αντικατέστησε τον Ηλία Παπαδημητρίου, λόγω έκπτωσης του τελευταίου από το αξίωμά του. Επανεξελέγη με τον Συνασπισμό στις εκλογές του Ιουνίου και του Νοεμβρίου του 1989, καθώς επίσης και του 1990. Στις 16 Ιουλίου 1991 προσχώρησε στο ΚΚΕ και εξελέγη βουλευτής με αυτό το κόμμα στη Λάρισα το 1993 και στη Β΄ Αθηνών το 2000, το 2004, το 2007 και το 2009.

Απεβίωσε σε ηλικία 72 ετών στις 22 Αυγούστου 2021.

Παραπομπές

Βουλευτές εκλεγμένοι με το ΚΚΕ
Βουλευτές Λάρισας
Βουλευτές Β' Αθηνών
Έλληνες κομμουνιστές
Βουλευτές εκλεγμένοι με τον Συνασπισμό
Τρίο (ταινία)

Το Τρίο είναι γερμανική ταινία του 2010 σε σκηνοθεσία και σενάριο του Τομ Τίκβερ.

Υπόθεση
Ο Σίμον και η Χάνα είναι εδώ και πολλά χρόνια ένα ευτυχισμένο ζευγάρι. Τα πράγματα αλλάζουν όταν ερωτεύονται ταυτόχρονα τον ίδιο άντρα, τον Άνταμ. Η κατάσταση, όμως, περιπλέκεται περισσότερο όταν μαθαίνουν την αλήθεια και όταν η Χάνα τους ανακοινώνει πως είναι έγκυος.

Διανομή

Γερμανικές ταινίες
Γερμανικές ταινίες συσχετιζόμενες με ΛΟΑΤ
Ταινίες του 2010
Γερμανόφωνες ταινίες
Ταινίες σε σκηνοθεσία Τομ Τίκβερ
ΝτεΧουάν Κόλινς

Ο ΝτεΧουάν Κόλινς, γεννημένος στις 20 Νοεμβρίου 1976 στο Γιανγκστάουν του Οχάιο, είναι πρώην επαγγελματίας καλαθοσφαιριστής. Έχει ύψος 1,88 μέτρα και αγωνιζόταν στη θέση του πλέι μέικερ. Τελευταίος σταθμός της καριέρας του ήταν η ρωσική Κράσνιε Κρίλια.

Καριέρα
Ο Κόλινς αγωνίστηκε στο NCAA με την ομάδα του Τασκέγκι από το 1994 ως το 1997 και με τους Τάιγκερς του LSU για την σεζόν 1997-98. Στην τελευταία του χρονιά, αγωνίστηκε σε 23 αγώνες με μέσους όρους 8,8 πόντων, 3,7 ριμπάουντ και 3,4 ασίστ.

Το 2000, υπέγραψε στην Τάιγκερς Τούμπιγκεν, παραμένοντας εκεί για δύο χρόνια με μέσο όρο που πλησίαζε τους 24 πόντους ανά αγώνα. Συνέχισε για δύο ακόμη σεζόν στην Άλμπα Βερολίνου, με την οποία είχε 16,1 πόντους το 2002-03 και 16,6 πόντους το 2003-04, κατακτώντας το πρωτάθλημα Γερμανίας στον πρώτο του χρόνο.

Την σεζόν 2004-05 φόρεσε την φανέλα του Άρη Θεσσαλονίκης, πετυχαίνοντας 13,2 πόντους κατά μέσο όρο σε 26 αγώνες της κανονικής περιόδου του ελληνικού πρωταθλήματος, ενώ είχε και 14,3 πόντους σε τρία παιχνίδια των πλέι-οφ. Αναδείχθηκε δεύτερος στα κλεψίματα και πέμπτος στις ασίστ, βοηθώντας τον Άρη να καταλάβει την τρίτη θέση, αλλά η ομάδα της Θεσσαλονίκης ηττήθηκε με πλεονέκτημα έδρας από την ΑΕΚ στην προημιτελική φάση των πλέι-οφ. Επίσης, η ομάδα του Άρη έφθασε μέχρι τον τελικό του κυπέλλου Ελλάδας, όπου ηττήθηκε από τον Παναθηναϊκό με 72-68.

Το 2005-06, ο Κόλινς αγωνίστηκε με την ιταλική Βαρέζε, συνεχίζοντας την επόμενη σεζόν στην Γερμανία και την Μπάμπεργκ, πριν υπογράψει στην Ζάλγκιρις Κάουνας. Την σεζόν 2008-09, φόρεσε την φανέλα της ρωσικής Λοκομοτίβ Ροστόβ και της ισπανικής Σεβίλλης, πριν επιστρέψει στην Ελλάδα το 2009-10 με την ομάδα της Καβάλας.

Συνέχισε για δύο ακόμη χρονιές στην Ζάλγκιρις Κάουνας, με την οποία κατέκτησε συνολικά δύο πρωταθλήματα και ένα κύπελλο Λιθουανίας, όπως και την Βαλτική Λίγκα του 2008.

Το 2012, συμφώνησε με την Αλ Ριγιάντι από την Βηρυττό και ολοκλήρωσε την σεζόν 2012-13 με την Κράσνιε Κρίλια, κατακτώντας το EuroChallenge του 2013, όπως και το κύπελλο Ρωσίας, πριν αποσυρθεί από την ενεργό δράση σε ηλικία 37 ετών.

Παραπομπές

Πηγές 
 COLLINS, DeJUAN - Welcome to EUROLEAGUE BASKETBALL
 DeJuan Collins Basketball Player Profile
 DeJuan Collins Europe Stats | Basketball-Reference.com

Καλαθοσφαιριστές Άρη
Καλαθοσφαιριστές Άλμπα Βερολίνου‎
Καλαθοσφαιριστές Παλλακανέστρο Βαρέζε‎
Καλαθοσφαιριστές Ζάλγκιρις Κάουνας‎
Καλαθοσφαιριστές Ρεάλ Μπέτις Μπαλονθέτο
Καλαθοσφαιριστές Ε.Κ. Καβάλας
Καλαθοσφαιριστές Μπρόζε Μπάσκετς
Καλαθοσφαιριστές Τάιγκερς Τίμπινγκεν
Καλαθοσφαιριστές λιβανέζικων συλλόγων‎
Αλέξανδρος Μυλωνάς

Ο Αλέξανδρος Μυλωνάς (Αθήνα, 16 Αυγούστου 1881  - 4 Μαρτίου 1967), του Κυριάκου, ήταν Έλληνας οικονομολόγος, πολιτικός και συγγραφέας, που διετέλεσε βουλευτής και υπουργός. Υπήρξε αρχηγός του Αγροτικού Δημοκρατικού Κόμματος και συνεργάτης του Ελευθερίου Βενιζέλου.

Βιογραφία 
Ήταν γιος του καθηγητή αρχαιολογίας Κυριάκου Μυλωνά (1835-1913) και σπούδασε νομικά και οικονομικές επιστήμες στο Πανεπιστήμιο Αθηνών και στο Πανεπιστήμιο του Βερολίνου. 

Διετέλεσε γενικός γραμματέας του υπουργείου Εθνικής Οικονομίας (1912-15) και του νεοσύστατου υπουργείου Γεωργίας (1915-20). Το 1926 ίδρυσε το Αγροτικό Κόμμα.

Κατά τη δικτατορία του Ιωάννη Μεταξά εξορίστηκε στην Ικαρία (1938) και το 1944 κατάφερε να διαφύγει στη Μέση Ανατολή.
Εκλέχτηκε επανειλημμένα βουλευτής (Αθηνών-Πειραιώς το 1923 και Ιωαννίνων το 1926 και  το 1932 με το Αγροτικό Κόμμα και το 1933 με τον Εθνικό Συνασπισμό (Αγροτικός). , Ιωαννίνων με το Αγροτικόν Δημοκρατικόν Κόμμα το 1936).  Επίσης, εξελέγη γερουσιαστής αριστίνδην (από τη Βουλή και τη Γερουσία) και υπηρέτησε από το 1929 έως το 1932.

Διατέλεσε υπουργός Γεωργίας στις κυβερνήσεις του Κροκιδά (9-14 Νοεμβρίου 1922), Ελευθερίου Βενιζέλου (Ιανουάριος-Φεβρουάριος 1924) και Καφαντάρη (Μάρτιος-Απρίλιος 1924), υφυπουργός Οικονομικών στην κυβέρνηση του Αλέξανδρου Ζαΐμη (1928), υπουργός Εθνικής Παιδείας και Θρησκευμάτων (1933) στην κυβέρνηση Ελ. Βενιζέλου, υπουργός Ναυτικών (1944 στην κυβέρνηση Γεωργίου Παπανδρέου) και υπουργός Οικονομικών στις κυβερνήσεις Πλαστήρα (1945) και Σοφούλη (1945-46). Ως υπουργός του Ελευθέριου Βενιζέλου συνέταξε το νόμο για την απαλλοτρίωση των μεγάλων τσιφλικιών.

Αποσύρθηκε από την πολιτική το 1950.

Από το 1951 έως το 1953 ήταν διοικητής της Αγροτικής Τράπεζας.

Πέθανε στην Αθήνα στις 4 Μαρτίου 1967 και κηδεύτηκε από το Πρώτο Νεκροταφείο.

Άφησε συγγραφικό έργο. 

Ο γιος του Γεώργιος, ήταν κι αυτός πολιτικός.

Επιλεγμένα έργα 
"Γεωργική και κτηματική πίστις" (1919)
"Τα παρ' ημίν κόμματα και η αναλογική εκλογή" (1921)
"Κεφαλαιώδη τινά σημεία του πρσφυγικού ζητήματος" (1924)
"Αυτοδιοίκησις και περιφέρεια αυτής" (1930)

Παραπομπές 

Έλληνες οικονομολόγοι
Έλληνες συγγραφείς
Βουλευτές Ιωαννίνων
Έλληνες υπουργοί Γεωργίας
Έλληνες υπουργοί Εθνικής Παιδείας και Θρησκευμάτων
Έλληνες υπουργοί Ναυτικών
Έλληνες υπουργοί Οικονομικών
Έλληνες υφυπουργοί Οικονομικών
Βουλευτές Αθηνών και Πειραιώς
Έλληνες Γερουσιαστές
Μ
Βουλευτές εκλεγμένοι με το Αγροτικό Κόμμα Ελλάδος
Γιάννης Τάσσιος

Ο Γιάννης Τάσσιος γεννήθηκε στις 15 Ιανουαρίου στην Λειβαδιά, είναι Έλληνας τραγουδιστής.

Βιογραφία 
Μεγάλωσε σε μουσικό περιβάλλον καθώς η οικογένεια του ασχολούνταν με την μουσική και πιο συγκεκριμένα, με την δημοτική και βυζαντινή μουσική. Λίγα χρόνια αργότερα, όταν έφτασε στην εφηβεία ο Γιάννης Τάσσιος, ασχολήθηκε με την κλασσική κιθάρα. Ο Γιάννης Τάσσιος έχει κυκλοφορήσει έξι προσωπικά άλμπουμ, εφτά singles και ένα live άλμπουμ με τον Χρήστο Πάζη. Ξεκίνησε την καριέρα του το 1988 και λίγα χρόνια αργότερα, το 1999, κυκλοφορεί το πρώτο του προσωπικό άλμπουμ.

Μουσική καριέρα 
Το 1999 κυκλοφορεί το πρώτο του άλμπουμ από την Minos EMI το οποίο φέρει την επωνυμία του («Γιάννης Τάσσιος»). Ένα άλμπουμ που υπογράφουν σπουδαίοι Έλληνες συνθέτες και στιχουργοί όπως ο Γιώργος Θεοφάνους, ο Δημήτρης Κορδατζής, ο Γιάννης Κετσελίδης και ο Άκης Κατσουπάκης τη μουσική και τους στίχους η Εύη Δρούτσα, ο Πάνος Φαλάρας, ο Ηλίας Φιλίππου και η Σμαρούλα Μαραγκουδάκη. Το 2001 κυκλοφορεί το single «Δύσκολα ή εύκολα» από την Sony Music και πραγματοποιεί τις εμφανίσεις του στις Μούσες (εν χορό) μαζί με τον Χρήστο Πάζη. Το 2003, κυκλοφόρησε live cd με τον Γιάννη Τάσσιο και τον Χρήστο Πάζη από το νυχτερινό κέντρο Μούσες (εν χορό) από την Sony Music. Ακολούθησαν τα άλμπουμ «Για σένα» το 2002, «Ένα φιλί» το 2004 και το single «Ποιον μαγεύεις με φιλιά» το 2006. Το επόμενο άλμπουμ του κυκλοφορεί το 2007 και έχει τίτλο «Θα μου κάνεις καλό» με την υπογραφή καταξιωμένων συνθετών και στιχουργών όπως ο Κυριάκος Παπαδόπουλος και ο Ηλίας Φιλίππου. Αρκετά αναγνωρίσιμος πλέον, το 2008, επιστρέφει ξανά στην Minos EMI και κυκλοφορεί το νέο του single με τίτλο «Γλώσσα επικοινωνίας» που σημείωσε μεγάλη επιτυχία μέσα σε μικρό χρονικό διάστημα. Μετά από χρόνια απουσίας από την δισκογραφία, το 2012 επιστρέφει με νέο άλμπουμ που φέρει τον τίτλο «Αναπνοή μου». Το 2013 κυκλοφορεί τρία νέα singles με τίτλο «Μπορώ ακόμα», «Είμαι αποφασισμένος» και «Άκου την καρδιά». Το 2014, ο Τάσσιος κυκλοφόρησε το single με τίτλο «Εσένα είχα μόνο» από την Minos EMI.

Δισκογραφία

Άλμπουμ 
 1999: Γιάννης Τάσσιος
 2001: Δύσκολα Ή Εύκολα
 2002: Για Σένα
 2004: Ένα Φιλί
 2005: Ανησυχώ Για Σένα (Και Άλλα Αγαπημένα)
 2006: Ποιον Μαγεύεις Με Φιλιά
 2007: Θα Μου Κάνεις Καλό
 2008: Γλώσσα Επικοινωνίας
 2012: Αναπνοή Μου

Άλμπουμ Συναυλιών 
 2003: Μούσες Εν Χορώ Live

Singles & EPs 
 2009: Με Το Στόμα Γεμάτο Φιλιά
 2010: Σαν Τρελός
 2011: Τρελά Ερωτευμένος
 2012: Αναπνοή Μου
 2013: Μπορώ Ακόμα
 2013: Είμαι Αποφασισμένος
 2013: Άκου Την Καρδιά
 2014: Εσένα Είχα Μόνο
 2015: Θα Σ' Εκδικηθώ
 2016: Από Την Αρχή Φαινόσουνα
 2017: Και Περιμένω
 2018: Όλα Να Τα Αλλάξω
 2019: Θυμώνω
 2020: Σπάω
 2022: Δε Σε Γράφω, Σε Διαγράφω

Εξωτερικοί σύνδεσμοι
Βιογραφικό  από mygreek.fm

Παραπομπές

Έλληνες άνδρες τραγουδιστές
Επιγραφή της Πριήνης

Η επιγραφή της Πριήνης είναι αναθηματική εγχάρακτη αφιέρωση του 334 π.Χ. η οποία ανακαλύφθηκε στο ναό της Αθηνάς Πολιάδος στην Πριήνη των παραλίων της Ιωνίας, και σήμερα εκτίθεται στο Βρετανικό μουσείο.

Ιστορία και κείμενο 
Η επιγραφή αποτελεί αφιέρωση του Μεγάλου Αλεξάνδρου προς την θεά Αθηνά, και δεν σχετίζεται με την μεταγενέστερη ημερολογιακή επιγραφή της Πριήνης η οποία περιγράφει τον επανακαθορισμό του ημερολογίου σύμφωνα με την ημερομηνία γέννησης του Αυγούστου Καίσαρα.. 
Μετά την διέλευση του Ελλησπόντου ο στρατός του Μεγάλου Αλεξάνδρου είχε την πρώτη μεγάλη μάχη με τους Αχαιμενίδες Πέρσες στη μάχη του Γρανικού το 334 π.Χ., στην οποία υπήρξε νικηφόρος, και κατόπιν η εκστρατεία προχώρησε προς τα παράλια της Ιωνίας όπου υπέταξε τις Περσικές φρουρές των ελληνικών πόλεων. Κατά την περίοδο που βρέθηκε στην Πριήνη ο Αλέξανδρος υποστήριξε σημαντικά με το ποσό των 1000 δραχμών την κατασκευή του ναού της Αθηνάς στην πόλη και δημιούργησε την επιγραφή προς ανάμνηση, με τους κατοίκους της πόλης να προχωρούν στην ανέγερση ενός κτηρίου προς τιμή του.

Ανακάλυψη και φυσική περιγραφή

Η επιγραφή ανακαλύφθηκε στην περιοχή του ναού κατά την περίοδο 1868-9 από τον αρχιτέκτονα Ρίτσαρν Πούλαν (Richard Pullan) ο οποίος τον καιρό εκείνο ηγούνταν της αρχαιολογικής εξερεύνησης στην πόλη της Πριήνης εκ μέρους του αγγλικού συλλόγου αρχαιόφιλων Ντιλετάντι. 

Η αφιερωματική επιγραφή βρέθηκε στο βορειοανατολικό άκρο ενός τοίχου του ναού, με το τμήμα αυτό να περιέχει χαράξεις και στις 2 πλευρές του. Η πρώτη πλευρά περιέχει την αφιέρωση του Αλεξάνδρου, ενώ η δεύτερη περιέχει μια διάταξη σχετικά με την διανομή της γης μεταξύ των γειτονικών βασιλείων μετά την φυγή των Περσών.

Παραπομπές

Σχετική βιβλιογραφία
F. Frances (Ed), Treasures of the British Museum, London, 1972
B.F. Cook, Greek inscriptions (London, The British Museum Press, 1987)
I. Jenkins, Greek Architecture and its Sculpture, The British Museum Press, 2006

Επιγραφές
Πριήνη
Αλέξανδρος ο Μέγας
Μεγαλόχαρη Άρτας

Η Μεγαλόχαρη είναι ένα ορεινό χωριό της Άρτας, ένα από τα χωριά που αποτελούν το Άνω Ραδοβύζι.Είναι γνωστό ως το χωριό του θείου Αριστείδη. Εκτείνεται σε υψόμετρο από 850 μ. εώς 1.852 μ.και απέχει από την Άρτα 62 χλμ. Η παλαιότερη ονομασία του χωριού μέχρι το 1954 ήταν η Μπότση τότε όμως μετονομάσθηκε σε Μεγαλόχαρη από το όνομα της Παναγίας που γιορτάζεται στο χωριό. Η Μεγαλόχαρη ανήκει στο Δημοτικό διαμέρισμα του Δήμου Γ. Καραϊσκάκη όπου και υπάγεται.     

Στην απογραφή που έγινε το 2001 ο πληθυσμός της Κοινότητας Μεγαλόχαρης ήταν 343 κάτοικοι. Οι οικισμοί της Μεγαλόχαρης είναι ο «Άγιος Γεώργιος», το  «Λαμπίρι», η «Κρύα Βρύση», τα «Ποτιστικά», οι «Καρυές» και η «Αφροξυλιά».

Πολιτιστικές εκδηλώσεις
Στο χωριό πραγματοποιείται ετήσια πανήγυρις στις 7 και 8 Σεπτεμβρίου, στον ναό της Γεννήσεως της Θεοτόκου, κτίσμα του 13ου αι.

Υποσημειώσεις και παραπομπές

Φωτοθήκη

Πηγές
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

Εξωτερικοί σύνδεσμοι
Ιστοσελίδα του Δήμου Γεωργίου Καραϊσκάκη 
Ιστοσελίδα της Π.Ε Άρτας
Ιστοσελίδα για το χωριό
Ιστολόγιο για το χωρίο

Χωριά του νομού Άρτας
Δήμος Τετραφυλίας
Δήμος Γεωργίου Καραϊσκάκη
Ποταμός Χα! Χα!

Ο ποταμός Χα! Χα! (γαλλικά: Rivière Ha! Ha!) είναι παραπόταμος του φιόρδ Σαγκνέ (Saguenay) στην διοικητική περιοχή του Σαγκνέ-Λακ-Σαν-Ζαν (Saguenay-Lac-Saint-Jean) στην επαρχία Κεμπέκ του ανατολικού Καναδά.

Ετυμολογία 
Η ονομασία προκύπτει από τον γαλλικό όρο haha ο οποίος χρησιμοποιείται με την έννοια του απροσδόκητου εμποδίου. Στην ίδια περιοχή υπάρχουν επίσης η λίμνη Χα! Χα!, ο κόλπος Χα! Χα!, και η μικρή λίμνη Χα! Χα!.

Περιγραφή 

Ο ποταμός Χα! Χα! διαπερνά τα όρη Λωρεντιάν (Laurentian) και από εκεί κατευθύνεται προς τα βόρεια κοντά στον δήμο του Φερλάντ-ε-Μπουαλό (Ferland-et-Boilleau). Συνεχίζοντας την πορεία του καταλήγει στη λίμνη Χα! Χα!. Κατά μήκος του υπάρχουν 5 φράγματα και κυλάει μέσα από ένα φαράγγι, με το συνολικό μήκος του ποταμού είναι περίπου 60 χιλιόμετρα.

Στις 20 Ιουλίου του 1996, μετά από έντονη βροχόπτωση στην περιοχή προκλήθηκε η κατάρρευση ενός φράγματος στα βόρεια του ποταμού, με εκατομμύρια κυβικά μέτρα νερού να κυλούν στην κοιλάδα που προστάτευε το φράγμα, και να καταστρέφουν μέρος της εθνικής οδού 381 και να βυθίζουν εν μέρει την περιοχή κάτω από το νερό. Το φράγμα επιδιορθώθηκε κατά το επόμενο έτος. Η πυραμίδα του Χα! Χα! κτίστηκε κατά την περίοδο 1997-1998 ως αναμνηστικό μνημείο του γεγονότος της κατάρρευσης του φράγματος και του πλημμυρίσματος της περιοχής.

Παραπομπές 

Ποταμοί του Καναδά
Εκλογική περιφέρεια Πατρών

Η Εκλογική περιφέρεια Πατρών ήταν εκλογική περιφέρεια της Ελλάδος που αντιπροσώπευε την Επαρχία Πατρών. Η διάρκειά της ήταν από τις εκλογές του 1843 έως τις εκλογές του 1887 όπου στις τότε εκλογές δημιουργήθηκε η Εκλογική περιφέρεια Αχαΐας και Ήλιδος και από το 1899 έως το 1910. Ο πληθυσμός που αντιπροσώπευε η περιφέρεια, στην ουσία η Επαρχία Πατρών, ήταν 32.000 το 1830 και 41.489 κάτοικοι το 1861.

Ρυθμιστές των εκλογικών αναμετρήσεων στην περιφέρεια ήταν οι οικογένειες των Κανακάρη-Ρούφου και η Οικογένεια Καλαμογδάρτη που είχαν δημιουργήσει δύο, αντίπαλες, παρατάξεις που όλοι οι υποψήφιοι βουλευτές συμπορεύονταν με αυτές. Οι δύο αυτές οικογένειες ήταν ενεργές στην πολιτική και προεπαναστατικά και κάτοχοι μεγάλων περιουσιών που είχαν συμμετάσχει ενεργά στην επανάσταση. Η επιρροή των οικογενειών αυτών θεωρείτο σημαντική δεδομένου του ότι η Πάτρα ήταν η δεύτερη μεγαλύτερη πόλη της χώρας και συμπρωτεύουσα.

Εσωτερικοί σύνδεσμοι 
 Βουλευτές Πατρών

Σημειώσεις

Παραπομπές

Πηγές 
 Χρήστος Λυριντζής, Το τέλος των "τζακιών". Κοινωνία και πολιτική στην Αχαΐα του 19ου αιώνα, Εκδόσεις Θεμέλιο, Αθήνα 1991. ISBN 960-310-154-0. 
 Νίκος Μπακουνάκης, Πάτρα 1828-1860. Μια ελληνική πρωτεύουσα στον 19ο αιώνα, Αθήνα: Καστανιώτης, 1995 (2η έκδοση), ISBN 960-03-0000-3 (1η έκδοση: 1988).
 Κώστας Ν. Τριανταφύλλου, Ιστορικόν λεξικόν των Πατρών, 3η έκδοση, Tυπογραφείο Πέτρου Χρ. Κούλη, Πάτρα 1995.

Καταργηθείσες εκλογικές περιφέρειες της Ελλάδας
Εκλογική περιφέρεια Πατρών
Επαρχία Πατρών
Ένας κόκκινος συνδετήρας

Η ονομασία Ένας κόκκινος συνδετήρας (αγγλικά: One red paperclip) αντιστοιχεί στην ιστορία του Καναδού Κάιλ Μακντόναλντ, ο οποίος ξεκινώντας με έναν απλό κόκκινο συνδετήρα κατόρθωσε μέσω διαδοχικών ανταλλαγών να καταλήξει να αποκτήσει ένα διώροφο σπίτι, σε μόλις 14 συναλλαγές και εντός ενός μόνο έτους. Η όλη διαδικασία καταγραφόταν στον προσωπικό του ιστότοπο ο οποίος απέκτησε σημαντική επισκεψιμότητα κατά την περίοδο όπου οι συναλλαγές εξελισσόταν.

Ιστορικό ανταλλαγών 
Σύμφωνα με τις αναρτήσεις του Μακντόναλτ στον ιστότοπο του οι ανταλλαγές εξελίχθηκαν όπως παρακάτω:
 Αρχικά, στις 14 Ιουλίου 2005, βρισκόταν στο Βανκούβερ όπου αντάλλαξε τον κόκκινο συνδετήρα του με ένα στυλό ο οποίος είχε σχήμα ψαριού.
 Μετέπειτα, κατά την ίδια ημέρα, αντάλλαξε το στυλό με ένα χειροποίητο πόμολο στο κοντινό Σιάτλ των ΗΠΑ.
 Στις 25 Ιουλίου 2005, ταξίδεψε στην ανατολική ακτή των ΗΠΑ στο Άμχερστ της Μασσαχουσέτης, όπου αντάλλαξε το πόμολο με ένα γκαζάκι (γεμάτο).
 Στις 24 Σεπτεμβρίου του 2005, ταξίδεψε στην Καλιφόρνια, όπου και αντάλλαξε το γκαζάκι με μια ηλεκτρογεννήτρια.
 Στις 16 Νοεμβρίου 2005, ταξίδεψε στο Κουίνς της Νέας Υόρκης όπου αντάλλαξε την γεννήτρια με μια ομάδα αντικειμένων την οποία ονόμασε συλλογικά ως στιγμιαίο πάρτι: ένα άδειο βαρελάκι μπύρας, μια επιγραφή νέον με το σήμα της μπύρας Budweiser, και επιπλέον αντάλλαξε και ένα  (τύπος χρεόγραφου) για να γεμίσει το βαρελάκι με μπύρα που θα επέλεγε ο ιδιοκτήτης. 
 Στις 8 Δεκεμβρίου του 2005, αντάλλαξε τα αντικείμενα του στιγμιαίου πάρτι με ένα .
 Εντός μιας εβδομάδος, αντάλλαξε το όχημα χιονιού για ένα ταξίδι 2 ατόμων στο  της Βρετανικής Κολούμπια το οποίο ήταν προγραμματισμένο για τον Φεβρουάριο του 2006.
 Στις 7 Ιανουαρίου 2006, αντάλλαξε το 2ο άτομο του ταξιδιού για ένα μικρό φορτηγό.
 Στις 22 Φεβρουαρίου, αντάλλαξε το φορτηγάκι με ένα συμβόλαιο με μια δισκογραφική εταιρεία στο Οντάριο.
 Στις 11 Απριλίου 2006, αντάλλαξε το συμβόλαιο με το ενοίκιο ενός έτους στο Φοίνιξ της Αριζόνα το οποίο ανήκε σε μια μουσικό.
 Στις 26 Απριλίου 2006, αντάλλαξε το ενοίκιο για ένα απόγευμα με τον Άλις Κούπερ.
 Στις 26 Μαΐου 2006, αντάλλαξε το απόγευμα με τον Άλις Κούπερ για ένα παιχνίδι γυάλινης σφαίρας με μηχανικά μέρη των KISS.
 Στις 2 Ιουνίου 2006, αντάλλαξε την σφαίρα των KISS με ένα ρόλο σε ταινία
 Τελικά, στις 5 Ιουλίου του 2006, αντάλλαξε τον ρόλο στην ταινία για ένα διώροφο σπίτι στο χωριό  της περιοχής Σασκάτσουαν στον Καναδά.
Κατά το επόμενο έτος, στις 28 Ιουνίου του 2007 εκδόθηκε και το βιβλίο που έγραψε σχετικά με την όλη εμπειρία, ενώ κατά το 2008 δήλωσε πως ήταν ανοικτός στο να ανταλλάξει το σπίτι, και το 2012 ξεκίνησε διαπραγματεύσεις με την εταιρεία κινηματογραφικών παραγωγών Metro-Goldwyn-Mayer για την δημιουργία ταινίας με βάση το βιβλίο του.

Παραπομπές

Σχετική βιβλιογραφία

Εξωτερικοί σύνδεσμοι 
 Επίσημος ιστότοπος - blogspot.com
 Reddit AMA - reddit.com
 The truth about that red paperclip - Canada.com

Μικροοικονομική
Καναδοί επιχειρηματίες
Dying Alive

Dying Alive είναι ο τίτλος του box-set του γερμανικού thrash metal συγκροτήματος Kreator, το οποίο κυκλοφόρησε στις 3 Σεπτεμβρίου 2013 μέσω της δισκογραφικής εταιρείας "Nuclear Blast".

Η ηχογράφηση και βιντεοσκόπηση των ζωντανών εκτελέσεων πραγματοποιήθηκε στις 22 Δεκεμβρίου 2012 στο "Turbinenhalle" του Ομπερχάουζεν της Γερμανίας, κατά την τελευταία συναυλία της ευρωπαϊκής περιοδείας του συγκροτήματος για την προώθηση του άλμπουμ "Phantom Antichrist". Η συγκεκριμένη περιοδεία διήρκεσε 45 ημέρες και τις εμφανίσεις των Kreator άνοιγαν οι Morbid Angel, Nile και Fueled by Fire. 

Το άλμπουμ σκαρφάλωσε στην ένατη θέση των γερμανικών τσαρτ, όντας ο δεύτερος δίσκος του συγκροτήματος που κατάφερε να μπει στο Top-10 της πατρίδας τους, μετά το "Phantom Antichrist".

Τραγούδια του box-set

Θέσεις τσαρτ
Dying Alive (άλμπουμ)

Επίσημη κυκλοφορία: 2 Σεπτεμβρίου 2013

Τα μέλη των Kreator
Οι μουσικοί οι οποίοι ηχογράφησαν το "Dying Alive" ήταν οι εξής:
 Μίλε Πετρόζα - κιθάρα, φωνητικά
 Σάμι Ίλι-Σίρνιε - κιθάρα, φωνητικά
 Κρίστιαν Γκίσλερ - μπάσο
 Γιούργκεν "Ventor" Ρέιλ - τύμπανα

Παραπομπές

Πηγές
 Dying Alive - Kreator | Songs, Reviews, Credits | AllMusic
 Kreator - Dying Alive (album review ) | Sputnikmusic
 Kreator - Dying Alive - Encyclopaedia Metallum: The Metal Archives

Δισκογραφία των Kreator
Άλμπουμ του 2013
Όμηρος Πουλάκης

Ο Όμηρος Πουλάκης (γενν. 7 Νοεμβρίου 1983) είναι Έλληνας ηθοποιός. Είναι απόφοιτος της Δραματικής Σχολής του Εθνικού Θεάτρου και τελειόφοιτος του Τμήματος Θεατρικών Σπουδών της Φιλοσοφικής Σχολής του Πανεπιστημίου Αθηνών. Είναι γιος του στελέχους του ΣΥΡΙΖΑ Κώστα Πουλάκη.

Καριέρα

Θέατρο

Τηλεόραση

Κινηματογράφος

Παραπομπές

Εξωτερικοί Σύνδεσμοι 
 Ο Όμηρος Πουλάκης στο IMDb

Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Απόφοιτοι της Δραματικής Σχολής του Εθνικού Θεάτρου
Stairway to Heaven

To Stairway to Heaven είναι τραγούδι του αγγλικού συγκροτήματος Led Zeppelin, το οποίο κυκλοφόρησε το 1971. Η σύνθεση του κομματιού έγινε από τον κιθαρίστα του συγκροτήματος Τζίμι Πέιτζ και τον τραγουδιστή του Ρόμπερτ Πλαντ και συμπεριλήφθηκε στο τέταρτο (Led Zeppelin IV) δίσκο τους. Το τραγούδι, πλέον, θεωρείται ως ένα από τα καλύτερα ροκ τραγούδια όλων των εποχών.

Το τραγούδι μπορεί να χωριστεί σε τρία μέρη, στα οποία μεγαλώνει προοδευτικά τόσο το τέμπο όσο και η έντασή του. Στο πρώτο μέρος υπάρχει μία ακουστική εισαγωγή από κιθάρα και recorder, πριν λάβουν μέρος τα ηλεκτρικά όργανα. Στο τελευταίο μέρος ανεβαίνει το τέμπο του κομματιού και αποκτά έναν πιο Hard Rock ήχο, και κορυφώνεται με το σόλο του Πέιτζ και το κλείσιμο του τραγουδιού, από τον Πλαντ, να τραγουδά ακαπέλα την εξής φράση: «And she's buying the stairway to heaven».

Το Stairway to Heaven ψηφίστηκε ως το τρίτο καλύτερο ροκ κομμάτι όλων των εποχών μέσω του τηλεοπτικού σταθμού VH1, και τοποθετήθηκε 31ο στη λίστα του περιοδικού Rolling Stone, Κατάλογος με τα 500 σημαντικότερα τραγούδια όλων των εποχών. Επίσης, τη δεκαετία του 1970, στις ΗΠΑ, ήταν το τραγούδι που ζήτησαν περισσότερες φορές να ακουστεί στο ραδιόφωνο, αν και ποτέ δεν κυκλοφόρησε εκεί ως single. Ενώ, σε ψηφοφορία που έγινε στην ελληνική έκδοση του περιοδικού Metal Hammer, το τραγούδι κατέλαβε την 7η θέση στα 200 καλύτερα ροκ τραγούδια όλων των εποχών.

Παραπομπές

Περαιτέρω μελέτη 

Led Zeppelin: Dazed and Confused: The Stories Behind Every Song, by Chris Welch, ISBN 1-56025-818-7
The Complete Guide to the Music of Led Zeppelin, by Dave Lewis, ISBN 0-7119-3528-9

Εξωτερικοί σύνδεσμοι 
 NPR Fresh Air audio interview with Robert Plant, who comments on various covers of the song, the lyrics and writing it.
 Jimmy Page: How we wrote Stairway to Heaven - BBC
 Sold on Song, "Stairway to Heaven" at BBC Radio 2

Αγγλόφωνα τραγούδια
Τραγούδια των Led Zeppelin
Τραγούδια του 1971
Νικητές Grammy Hall of Fame Award
Στέφανος Γ΄ της Ουγγαρίας

Ο Στέφανος Γ' των Άρπαντ (III. István magyar király, καλοκαίρι 1147 - 4 Μαρτίου 1172) ήταν βασιλιάς της Ουγγαρίας και της Κροατίας από το 1162 έως το 1172. Ήταν υιός του Γκέζα Β' και της Ευφροσύνης των Ρουρικιδών, κόρης του Μστισλάβ Α΄ μεγάλου πρίγκιπα του Κιέβου.

Όταν απεβίωσε ο πατέρας του τον διαδέχθηκε, αλλά τον εκτόπισαν οι θείοι του, πρώτα ο Λαδίσλαος Β' (1162) και έπειτα ο Στέφανος Δ΄ της Ουγγαρίας (1162-1163) οι οποίοι είχαν καταφύγει στην Κωνσταντινούπολη, στην αυλή του Μανουήλ Α' Κομνηνού. Όταν ο Στέφανος Γ' έγινε βασιλιάς ο αυτοκράτορας τον υποχρέωσε να στείλει τον νεότερο αδελφό του Μπέλα (ο μέλλων Μπέλα Γ') στην Κωνσταντινούπολη και να παραχωρήσει το δουκάτο της Κροατίας και Δαλματίας στο Μανουήλ Α'. Πιθανώς το έτος 1163 έγινε ο αρραβώνας του Μπέλα (Βελά τον αναφέρει ο Χωνιάτης) με την κόρη του αυτοκράτορα, Μαρία. Ο Βελάς (Μπέλα) διορίσθηκε δεσπότης, εισερχόμενος έτσι στην κορυφή των αυλικών αξιωμάτων. Ο Στέφανος Γ' έσπασε τη συμφωνία (1164-1167) και εισέβαλε στο δουκάτο, αλλά δεν μπόρεσε να νικήσει τον αυτοκράτορα. Ο Μανουήλ είχε σκοπό να καταστήσει τον Βελά διάδοχό του στον βυζαντινό θρόνο, όμως αυτό το σχέδιο εγκαταλείφθηκε, καθώς τον Σεπτέμβριο του 1169 γεννήθηκε ο γιος του Μανουήλ, Αλέξιος.

Στο εσωτερικό, ο Στέφανος Γ΄ παραχώρησε προνόμια στην πόλη του Szekesfehervar και ήταν ο πρώτος βασιλιάς της Ουγγαρίας που έδωσε προνόμια σε πόλη. Με τον Πάπα Αλέξανδρο Γ΄ έκανε συμφωνία (concordat) το 1169 για τον διορισμό του ανώτερου κλήρου (prelates). Πέθανε αιφνιδίως τον Μάρτιο του 1172. Επειδή ήταν άκληρος τον διαδέχθηκε ο αδελφός του Μπέλα Γ΄.

Οικογένεια
Το 1166 νυμφεύτηκε την Αγνή των Μπάμπενμπεργκ, κόρη του Ερρίκου Β΄ δούκα της Αυστρίας. Το ένα τέκνο τους απεβίωσε νωρίς και για το άλλο δεν υπάρχουν πληροφορίες.

Πηγές
Deeds of John and Manuel Comnenus by John Kinnamos (Translated by Charles M. Brand) (1976). Columbia University Press. ISBN 0-231-04080-6.
Ο City of Byzantium, Annals of Niketas Choniatēs (Translated by Harry J. Magoulias) (1984). Wayne State University Press. ISBN 978-0-8143-1764-8.
The Deeds of Frederick Barbarossa by Otto of Freising and his Continuator, Rahewin (2004). Columbia University Press. ISBN 0-231-13419-3.

Παραπομπές

Βασιλείς της Ουγγαρίας
Βασιλείς της Κροατίας
Οίκος των Άρπαντ
Εκλογική περιφέρεια Αδριανουπόλεως

Η Εκλογική περιφέρεια Αδριανουπόλεως ήταν εκλογική περιφέρεια της Ελλάδος στην σημερινή Ανατολική Θράκη και την σημερινή Τουρκία. Η εκλογική περιφέρεια δημιουργήθηκε το 1920 και διατηρήθηκε μόνο για τις εκλογές της ίδιας χρονιάς αφού η περιοχή επεστράφη στην Τουρκία.

Η εκλογική περιφέρεια αντιπροσώπευε 171.306 κάτοικους της περιοχής και περιελάμβανε τους Καζάδες Αδριανούπολης, Χάφσας, Μουσταφά Πασσά, Ορτάκιοϊ και Οζούν Κιοπρού (Μακράς Γέφυρας). Στις εκλογές του 1920 συμμετείχαν στην περιφέρεια μόνο εκπρόσωποι των Φιλελευθέρων αφού κανείς δεν δέχτηκε να είναι υποψήφιος της Ηνωμένης Αντιπολίτευσις.

Από την περιοχή της Αδριανουπόλεως είχε σταλεί πληρεξούσιος χωρίς να γίνουν εκλογές, ο Νικόλαος Παντολέων, στην Εθνοσυνέλευση του 1862.

Παραπομπές 

Καταργηθείσες εκλογικές περιφέρειες της Ελλάδας
Εκλογική περιφέρεια Σαράντα Εκκλησιών

Η Εκλογική περιφέρεια Σαράντα Εκκλησιών ήταν εκλογική περιφέρεια της Ελλάδος στην σημερινή Ανατολική Θράκη και την σημερινή Τουρκία. Η εκλογική περιφέρεια δημιουργήθηκε το 1920 και διατηρήθηκε μόνο για τις εκλογές της ίδιας χρονιάς αφού η περιοχή επεστράφη στην Τουρκία.

Η εκλογική περιφέρεια αντιπροσώπευε 141.424 κάτοικους της περιοχής και περιελάμβανε τους Καζάδες : Σαράντα Εκκλησιών, Βιζύης, Μηδείας, Λουλέ Μπουργκάς, Μπαμπά Εσκή, Αγαθουπόλεως και Τυρνόβου.. Στις εκλογές του 1920, όπως και σε όλη την Θράκη, συμμετείχαν στην περιφέρεια μόνο εκπρόσωποι των Φιλελευθέρων αφού κανείς δεν δέχτηκε νάναι υποψήφιος της Ηνωμένης Αντιπολίτευσις.

Παραπομπές 

Καταργηθείσες εκλογικές περιφέρειες της Ελλάδας
Εκλογική περιφέρεια Καλλιπόλεως

Η Εκλογική περιφέρεια Καλλιπόλεως ήταν εκλογική περιφέρεια της Ελλάδος στην σημερινή Ανατολική Θράκη και την σημερινή Τουρκία. Η εκλογική περιφέρεια δημιουργήθηκε το 1920 και διατηρήθηκε μόνο για τις εκλογές της ίδιας χρονιάς αφού η περιοχή επεστράφη στην Τουρκία.

Η εκλογική περιφέρεια αντιπροσώπευε 86.033 κατοίκους, περιελάμβανε τους Καζάδες : Καλλιπόλεως, Μαδύτου, Περιστάσεως και Κεσάνης. Στις εκλογές του 1920, όπως και σε όλη την Θράκη, συμμετείχαν στην περιφέρεια μόνο εκπρόσωποι των Φιλελευθέρων αφού κανείς δεν δέχτηκε νάναι υποψήφιος της Ηνωμένης Αντιπολίτευσις.

Παραπομπές 

Καταργηθείσες εκλογικές περιφέρειες της Ελλάδας
Εκλογική περιφέρεια Ραιδεστού

Η Εκλογική περιφέρεια Ραιδεστού ήταν εκλογική περιφέρεια της Ελλάδος στην σημερινή Ανατολική Θράκη και την σημερινή Τουρκία. Η εκλογική περιφέρεια δημιουργήθηκε το 1920 και διατηρήθηκε μόνο για τις εκλογές της ίδιας χρονιάς αφού η περιοχή επεστράφη στην Τουρκία.

Η εκλογική περιφέρεια αντιπροσώπευε 86.033 κάτοικους της περιοχής και περιελάμβανε τους Καζάδες : Ραιδεστού, Τυρολόης, Μαλγάρων και Χαριουπόλεως. Στις εκλογές του 1920, όπως και σε όλη την Θράκη, συμμετείχαν στην περιφέρεια μόνο εκπρόσωποι των Φιλελευθέρων αφού κανείς δεν δέχτηκε νάναι υποψήφιος της Ηνωμένης Αντιπολίτευσις.

Παραπομπές 

Καταργηθείσες εκλογικές περιφέρειες της Ελλάδας
Ξαβιέ Ντολάν

Ο Ξαβιέ Ντολάν (Xavier Dolan, 20 Μαρτίου 1989) είναι Καναδός σκηνοθέτης, σεναριογράφος, ηθοποιός, παραγωγός και μοντέρ.

Είναι γιος του κωμικού και μουσικού Μανουέλ Ταντρός. Είναι ανοιχτά ομοφυλόφιλος, ωστόσο έχει δηλώσει πως αυτό δεν καθορίζει αποκλειστικά τη δουλειά του.

Σκηνοθέτης
Στις ταινίες του πραγματεύεται τον φόβο για τους άλλους, το ζήτημα της ομοφυλοφιλίας, τον ανεκπλήρωτο έρωτα και τη σχέση μητέρας και γιου.

Η ταινία που τον έκανε γνωστό ήταν το Σκότωσα τη μητέρα μου του 2009, για την οποία δήλωσε πως είναι ημι-αυτοβιογραφική. To 2012 σκηνοθέτησε το Λόρενς για πάντα, που κέρδισε τον Queer Χρυσό Φοίνικα στο φεστιβάλ των Καννών. To 2014 γύρισε την ταινία Mommy και έλαβε το Βραβείο Σεζάρ καλύτερης ξένης ταινίας και το Βραβείο της Επιτροπής στο Φεστιβάλ Καννών από κοινού με τον Ζαν-Λυκ Γκοντάρ. Το 2015 σκηνοθέτησε το βίντεο-κλιπ Hello της Adele.

Στο Φεστιβάλ των Καννών του 2016 η ταινία του Ακριβώς το τέλος του κόσμου κέρδισε το Μεγάλο Βραβείο της Επιτροπής για την πιο πρωτότυπη ταινία. Επίσης, ήταν η πρόταση του Καναδά για την καλύτερη ξενόγλωσση ταινία στα 89α βραβεία Όσκαρ και έφτασε στην τελική εννεάδα. Στα Βραβεία Σεζάρ του 2017, κέρδισε τα βραβεία καλύτερης σκηνοθεσίας και μοντάζ.

Το 2018 κυκλοφόρησε η πρώτη του αγγλόφωνη ταινία, Η Ζωή του Τζον Φ. Ντόνοβαν. Επίσης, την ίδια χρονιά συμμετείχε ως ηθοποιός στην ταινία Boy Erased.

Ταινίες
2008 Μάρτυρες
2009 Σκότωσα τη μητέρα μου
2010 Φανταστικές αγάπες
2012 Λόρενς για πάντα
2013 Ο Τομ στη φάρμα
2014 Mommy
2016 Ακριβώς το τέλος του κόσμου
2018 Η Ζωή του Τζον Φ. Ντόνοβαν
2019 Matthias & Maxime

Παραπομπές

Εξωτερικοί σύνδεσμοι
Προσωπική ιστοσελίδα  
Ο λογαριασμός του Ξαβιέ Ντολάν στο twitter

Καναδοί σκηνοθέτες
Καναδοί σεναριογράφοι
ΛΟΑΤ πρόσωπα από τον Καναδά
Καναδοί παραγωγοί ταινιών
Μοντέρ
Καναδοί άνδρες ηθοποιοί κινηματογράφου
Καναδοί άνδρες ηθοποιοί τηλεόρασης
Καναδοί άνδρες ηθοποιοί φωνής
Δ΄ Εθνική ποδοσφαίρου ανδρών 1996-97

Το πρωτάθλημα της Δ΄ Εθνικής ποδοσφαίρου 1996-97 διοργανώθηκε με τη συμμετοχή 108 ομάδων, οι οποίες χωρίστηκαν σε 6 διαφορετικούς ομίλους με 17 ως 19 ομάδες ο καθένας. Ο πρωταθλητής του κάθε ομίλου εξασφάλισε την άνοδό του στη Γ' Εθνική ενώ οι ομάδες από την 9η θέση και κάτω υποβιβάστηκαν στα Τοπικά Πρωταθλήματα.

Πρωταθλητές 
Μετά το τέλος του πρωταθλήματος την άνοδο στην Γ' Εθνική εξασφάλισαν οι: 
 1ος Όμιλος: Α.Π.Ε. Αγία Ελεούσα
 2ος Όμιλος: Α.Π.Ο. Κερατσίνι
 3ος Όμιλος: Πάμισος Μεσσήνης
 4ος Όμιλος: Π.Α.Σ. Πρέβεζα
 5ος Όμιλος: Φ.Σ. Κοζάνης
 6ος Όμιλος: Ορφέας Αλεξανδρούπολης

Βαθμολογίες

1ος όμιλος

 Αγία Ελεόυσα -1β.
 ΑΟ Θήβα -3β.
 Αναγέννηση Ιεράπετρας -6β
 Άρης Ρεθύμνου -3β.

2ος όμιλος

 Λήλας Βασιλικού -3β.
 Μαύρος Αετός -3β.
 ΑΕΛ Καλλονής -6β
 Φοίβος Κρεμαστής -6β.
 Άρης Κάμπου -3β.

3ος όμιλος

4ος όμιλος

 Ο Α.Ο. Βελισσαρίου αποχώρησε από το πρωτάθλημα από την 15η αγωνιστική.

5ος όμιλος

6ος όμιλος

Πηγές 
rsssf.com Greece - List of Fourth Level Final Tables

Δ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1996-1997
Άννα η Προφήτιδα

Η Άννα (, ) ή Άννα η Προφήτιδα ή Άννα η Προφήτισσα, είναι μια γυναίκα που αναφέρεται στο Ευαγγέλιο του Λουκά. Σύμφωνα με αυτό το Ευαγγέλιο, ήταν μια εβραία γυναίκα η οποία προφήτευσε για τον Ιησού στο Ναό της Ιερουσαλήμ. Εμφανίζεται στο Λουκά 2:28-36 κατά το σαραντισμό του Ιησού στο Ναό.

Καινή Διαθήκη 
Το απόσπασμα που αναφέρει την Άννα έχει ως εξής:
Ήταν εκεί επίσης μια προφήτισσα , ή Άννα, κόρη του Φανουήλ, από τη φυλή του Ασήρ. Ήταν πολύ ηλικιωμένη, και είχε ζήσει επτά χρόνια με τον άντρα της μετά την παρθενία της, και ήταν χήρα για 87 χρόνια. Δεν έφευγε ποτέ από το Ναό και με νηστείες και δεήσεις λάτρευε το Θεό μέρα νύχτα. Και εκείνη την ώρα παρουσιάστηκε και δοξολογούσε τον Κύριο* και μίλησε γι’ αυτόν σε όλους όσοι περίμεναν λύτρωση στην Ιερουσαλήμ.   
* το βρέφος Ιησού

Από αυτό το απόσπασμα στο Λουκά, μπορούμε να ξέρουμε τα παρακάτω για την Άννα:  
Ήταν προφήτισσα
Ήταν κόρη του Φανουήλ.
Ήταν μέλος της Φυλής του Ασήρ
Έμεινε χήρα επτά χρόνια μετά το γάμο της (δεν αναφέρεται το όνομα του άντρα της)  
Ήταν ευσεβής Εβραία που προσευχόταν και νήστευε συχνά  

Ο Λουκάς περιγράφει την Άννα ως "πολύ ηλικιωμένη" (προβεβηκυῖα ἐν ἡμέραις πολλαῖς). Πολλές εκδόσεις Βίβλων και σχολιασμοί αναφέρουν ότι ήταν 84 χρονών. 

Η Μετάφραση των Εβδομήκοντα αναφέρει "ήταν χήρα 84 χρόνια" (καὶ αὐτὴ χήρα ὡς ἐτῶν ὀγδοηκοντατεσσάρων). Η διατύπωση είναι αμφιλεγόμενη: μπορεί να σημαίνει ότι ήταν 84 χρονών, ή ότι ήταν χήρα 84 χρόνια.  Κάποιοι μελετητές θεωρούν ως την πιο πιθανότερη περίπτωση την τελευταία. Σε αυτήν την περίπτωση, δεν θα μπορούσε να είχε παντρευτεί πριν την ηλικία των 14, άρα θα ήταν τουλάχιστον 14 + 7 + 84 = 105 χρονών.

Παράδοση της Εκκλησίας και μνήμη
Η Καθολική και η Ανατολική Ορθόδοξη Εκκλησία τιμούν την Άννα ως αγία. Η Ορθόδοξη Εκκλησία θεωρεί την Άννα και τον Συμεών ως τους τελευταίους προφήτες της Παλαιάς Διαθήκης, και εορτάζει τη μνήμη τους στις 3 Φεβρουαρίου (16 Φεβρουαρίου με το παλιό ημερολόγιο) ως τη Σύναξη μετά την Υπαπαντή (ολοκληρωμένα Υπαπαντή του Κυρίου και Θεού και Σωτήρος ημών Ιησού Χριστού). Μαζί με τον Συμεών η προφήτισσα Άννα τιμάται στο Βυζαντινό τελετουργικό της Καθολικής Εκκλησίας επίσης στις 3 Φεβρουαρίου.

Πολύ συχνά η Άννα η Προφήτιδα απεικονίζεται στις αγιογραφίες της Υπαπαντής, μαζί με τον Συμεών, την Παναγία και τον Ιωσήφ, και το τον σαραντισμένο Ιησού.

Παραπομπές

Εξωτερικοί σύνδεσμοι
 

Αννα η Προφ
Αννα η Προφ
Αννα η Προφ
Αννα η Προφ
Χριστιανοί άγιοι του 1ου αιώνα π.Χ.
Κρατικός Αερολιμένας Μυκόνου

Ο Κρατικός Αερολιμένας Μυκόνου (συντομογραφίες: IATA: JMK, ICAO: LGMK, ΥΠΑ: ΚΑΜΚ) είναι το αεροδρόμιο που εξυπηρετεί το νησί της Μυκόνου. Βρίσκεται 4 χιλιόμετρα από το κέντρο της πόλης.

Ιστορικό 
Το αεροδρόμιο λειτούργησε για πρώτη φορά το 1971.

Τον Δεκέμβριο του 2015 οριστικοποιήθηκε η ιδιωτικοποίηση του Κρατικού Αερολιμένα Μυκόνου, μαζί με άλλους 13 περιφερειακούς αερολιμένες, μέσω της υπογραφής παραχώρησης στην κοινοπραξία Fraport AG / Ομίλου Κοπελούζου από το Ταμείο Αξιοποίησης Ιδωτικής Περιουσίας Δημοσίου (Τ.Α.Ι.ΠΕ.Δ). Σύμφωνα με τη σύμβαση, η κοινοπραξία θα χειρίζεται τα 14 αεροδρόμια (μεταξύ αυτών και της Μυκόνου) για 40 χρόνια ξεκινώντας από τις 11 Απριλίου του 2017.

Κατά τη διάρκεια της χειμερινής περιόδου, ο αερολιμένας έχει περιορισμένες ώρες λειτουργίας καθώς και ελάχιστες αεροπορικές συνδέσεις. Αντιθέτως, κατά τη διάρκεια της θερινής περιόδου του 2014, κρίθηκε σκόπιμο να μειωθεί η δραστηριότητα των αεροσκαφών γενικής χρήσης, επιτρέποντας αποκλειστικά τεχνική στάση 2 ωρών. Για το καλοκαίρι του 2016, το όριο αυτό φτάνει στη 1 ώρα.

Έργα από τη Fraport-Greece
Στις 22 Μαρτίου 2017, η Fraport-Greece παρουσίασε τα σχέδια όλων των αεροδρομίων, μεταξύ αυτών και του αεροδρομίου της Μυκόνου.

Οι εργασίες που θα πραγματοποιηθούν στο αεροδρόμιο από τη Fraport Greece περιλαμβάνουν :
Γενικό καθαρισμό.
Βελτίωση του φωτισμού και της σηματοδότησης στους εσωτερικούς (τερματικοί σταθμοί) και εξωτερικούς χώρους (χώρος στάθμευσης αεροσκαφών-διάδρομοι προσγείωσης-απογείωσης).
Αναβάθμιση και βελτίωση των εγκαταστάσεων υγιεινής.
Βελτίωση παρεχόμενων υπηρεσιών συμπεριλαμβανομένης δωρεάν σύνδεσης με το διαδίκτυο (WiFi).
Εργασίες για τη βελτίωση της πυρασφάλειας σε όλους τους χώρους του αεροδρομίου.

Επέκταση και αναδιαμόρφωση του τερματικού σταθμού 
50% αύξηση της συνολικής έκτασης του αεροσταθμού σε 13.350 m2 με την ανέγερση νέου τμήματος αεροσταθμού
Νέος πυροσβεστικός σταθμός
Αναδιοργάνωση του χώρου στάθμευσης των αεροσκαφών
13% αύξηση των σταθμών Check-in (από 12 σε 16)
17% αύξηση του συνολικού αριθμού πυλών (από 6 σε 7)
25% αύξηση των σημείων ασφαλείας και ελέγχου του αεροδρομίου (από 4 σε 5).

Αεροπορικές εταιρείες και προορισμοί

Συγκοινωνίες 
Ο χρόνος μεταφοράς από τον αερολιμένα στη πόλη είναι περίπου 10 λεπτά. Δεν υπάρχει κάποιου είδους δημόσια συγκοινωνία από τη πόλη προς τον αερολιμένα. Υπάρχει ένας σταθμός ταξί μπροστά από τον τερματικό σταθμό.

Δείτε επίσης 
 Μεταφορές στην Ελλάδα

Παραπομπές

Εξωτερικοί σύνδεσμοι
Επίσημη ιστοσελίδα του αερολιμένα

Αεροδρόμια στην Ελλάδα
Κτίρια και κατασκευές στη Μύκονο
Δ΄ Εθνική ποδοσφαίρου ανδρών 1997-98

Το πρωτάθλημα της Δ΄ Εθνικής ποδοσφαίρου 1997-98 διοργανώθηκε με τη συμμετοχή 107 ομάδων, οι οποίες χωρίστηκαν σε 6 διαφορετικούς ομίλους με 18 ομάδες ο καθένας, εκτός του 1ου που είχε 17. Ο πρωταθλητής του κάθε ομίλου εξασφάλισε την άνοδό του στη Γ' Εθνική ενώ οι ομάδες από την 9η θέση και κάτω υποβιβάστηκαν στα Τοπικά Πρωταθλήματα.

Πρωταθλητές 
Μετά το τέλος του πρωταθλήματος την άνοδο στην Γ' Εθνική εξασφάλισαν οι: 
 1ος Όμιλος: Ατρόμητος Αθηνών
 2ος Όμιλος: Αγερσανί Νάξου
 3ος Όμιλος: Α.Ε. Αχαϊκή
 4ος Όμιλος: Α.Ο. Καρδίτσας
 5ος Όμιλος: Απόλλων Κρύας Βρύσης
 6ος Όμιλος: Κιλκισιακός

Βαθμολογίες

1ος Όμιλος

2ος Όμιλος

3ος Όμιλος

4ος Όμιλος

5ος Όμιλος

6ος Όμιλος

Σημειώσεις

Πηγές 
 tanea.gr 34η Αγωνιστική της Δ' Εθνικής , 04-05-1998
 «Θεσσαλονίκη» , 4 Μαΐου 1998 , σ.50 (ψ.σ.60)
 rsssf.com «Greece - List of Fourth Level Final Tables»

Παραπομπές 

Δ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1997-1998
Θεοδόσιος Πολυανής

Ο Θεοδόσιος Πολυανής ήταν μητροπολίτης Πολυανής κατά την περίοδο της Ελληνικής επανάστασης του 1821.

Βιογραφικά στοιχεία

Γεννήθηκε στα μέσα του 18ου αιώνα και ανέλαβε μητροπολίτης Πολυανής το 1793. Η μητρόπολη Πολυανής, περιελάμβανε την Πολυανή (Παλαιά Δοϊράνη) (σήμερα εντός της πΓΔΜ) και τη γύρω περιοχή καθώς και τη σημερινή περιοχή του Δήμου Κιλκίς και έως την ανατολική όχθη του Αξιού. Συγκεκριμένα, η περιοχή της αρχιερατικής του ευθύνης αποτελούσαν οι σημερινοί δήμοι Κιλκίς και μέρος του Δήμου Παιονίας (ανατολικά του Αξιού) στην Ελλάδα, καθώς την περιοχή της  Παλαιάς Δοϊράνης (σήμερα εντός της Βόρειας Μακεδονίας). Δεν υπάρχουν πληροφορίες για τη συμμετοχή του στην Ελληνική Επανάσταση του 1821. Μετά την κατάπνιξη της Επανάστασης στην περιοχή, οι Οθωμανικές αρχές προέβησαν σε πλήθος βιαιοτήτων ως αντίποινα στην αθρόα συμμετοχή των κατοίκων της περιοχής ευθύνης του Θεοδόσιου, το 1824. Συγκεκριμένα, καταστράφηκαν το Κιλκίς, το Καρασούλι (σημερινό Πολύκαστρο), το Καλίνοβο (σημερινά Σουλτογιανναίικα), το Αμάτοβο (σημερινός Άσπρος), το Αρτζάν (σημερινό Κάστρο) και ο Τσιφλίκ Μαχαλάς (σημερινό Λαγκαδοχώρι), που τότε αποτελούσαν τσιφλίκια του Γιουσούφ Μουχλίς πασά, γιου του Ισμαήλ μπέη από τις Σέρρες. Πολλοί κάτοικοι αναγκάστηκαν να εγκαταλείψουν τους οικισμούς και έκτοτε ο Ελληνισμός της περιοχής συρρικνώθηκε ανεπανόρθωτα, καθώς άρχισαν να εγκαθίστανται Βούλγαροι αγροτοεργάτες προκειμένου να καλύψουν το κενό στα τσιφλίκια.

Παραπομπές

Έλληνες ιεράρχες
Μητροπολίτες Πολυανής και Κιλκισίου
Ιστορία του Κιλκίς
Επίσκοποι του 18ου αιώνα
Επίσκοποι του 19ου αιώνα
Μεχντί Ελ Γκλαουί

Ο Μεχντί Ελ Μεζουαρί Ελ Γκλαουί, γεννημένος στις 26 Μαΐου 1956 στο Σουαζί-λε-Ρουά (Βαλ-ντε-Μαρν), είναι Γάλλος ηθοποιός και σκηνοθέτης.

Βιογραφία 
Γεννήθηκε από Μαροκινό πατέρα και Γαλλίδα μητέρα. Ο Μεχντί είναι υιός της ηθοποιού, μυθιστοριογράφου και σκηνοθέτριας Σεσίλ Ωμπρί και του Βράχιμ Ελ Γκλαουί. Ο τελευταίος ήταν υιός του πασά του Μαρακές, Ταμί Ελ Γκλαουί και της Τουρκάλας παλλακίδας του, Λαλά Καμάρ Τορκιά, ενώ γεννήθηκε κατά την περίοδο του Γαλλικού Προτεκτοράτου του Μαρόκου. Ο Μεχντί είναι ανιψιός του ζωγράφου Χασάν Ελ Γκλαουί.

Πραγματοποίησε το ντεμπούτο του στην ηθοποιία σε ηλικία πέντε ετών στην τηλεοπτική σειρά Poly, της οποίας σκηνοθέτης ήταν η μητέρα του και η οποία συνάντησε μεγάλη επιτυχία. Υποδύθηκε διάφορους παιδικούς και στην συνέχεια εφηβικούς ρόλους σε σειρά τηλεοπτικών σειρών έως την ηλικία των 17 ετών (από το Belle et Sébastien έως το Jeune Fabre). Στην συνέχεια ξεκίνησε καριέρα ηθοποιού και σκηνοθέτη κινηματογράφου.

Ο ηθοποιός πραγματοποίησε μία εμφάνιση το 2006 στην εκπομπή Pour le plaisir, η οποία μεταδόθηκε από το France 3, στην διάρκεια της οποίας και αποκάλυψε τα σχέδιά του για τον κινηματογράφο, ενώ αναφέρθηκε και στην ζωή του ως ηθοποιός κατά την διάρκεια των γυρισμάτων. Αναφέρθηκε, επίσης, και στα σχέδιά του ως σκηνοθέτης ταινιών.

Στην ταινία Belle et Sébastien (2013) του Νικολά Βανιέ υποδύεται τον ρόλο του Αντρέ, έναν κυνηγό.

Προσωπική ζωή 
Απέκτησε μία κόρη, την Γκαράνς, από τον γάμο του με την Μπλαντίν ντε Καρνέ-Τρεσεσόν ντε Κοετλογκόν. Είναι παντρεμένος με την ηθοποιό Βιρζινί Στεβενού.

Ταινιογραφία

Ηθοποιός 
 1961 - 1963 : Poly, τηλεοπτική σειρά: Πασκάλ
 1964: Belle et Sébastien, τηλεοπτική σειρά: Σεμπαστιάν
 1967: Sébastien parmi les hommes, τηλεοπτική σειρά: Σεμπαστιάν
 1970: Sébastien et la Mary-Morgane, τηλεοπτική σειρά: Σεμπαστιάν
 1973: Le Jeune Fabre, τηλεοπτική σειρά της Σεσίλ Ωμπρί: Ζερόμ Φαμπρ
 1974: Un amour de pluie του Ζαν-Κλωντ Μπριαλί: Ζωρζ
 1975: Catherine et compagnie του Μισέλ Μπουαρόν: Τομά
 1980: Kick, Raoul, la moto, les jeunes et les autres, τηλεοπτική σειρά 6 επεισοδίων του Μαρκ Σιμενόν
 1989: La Famille Ramdam, τηλεοπτική σειρά
 1997: Le Cousin του Αλαίν Κορνώ : Ζανό
 1998 έως 2000: Cap des Pins στο France 2
 2013: Belle et Sébastien: Αντρέ, (ένας κυνηγός).

Σκηνοθέτης 

 1984: Première classe, μικρής διάρκειας
 2008: Mao est mort, μικρής διάρκειας

Θέατρο 

 2008: Un point c'est tout ! σε σκηνοθεσία και παραγωγή του Λοράν Μπαφί, στο Théâtre du Palais-Royal

Διακρίσεις 

 Σεζάρ Κινηματογράφου 1985: Σεζάρ καλύτερης μικρής διάρκειας ταινίας φαντασίας για το Première classe.

Συγγραφέας 

La Belle Histoire de Sébastien, εκδ. Michel Lafon, 2013

Παραπομπές

Εξωτερικοί Σύνδεσμοι 
 Que sont-ils devenus ?
  Génération Do, πρόσφατες φωτογραφίες
 2005 : Συνέντευξη του Μεχντί και της Σεσίλ Ωμπρί

Γάλλοι άνδρες ηθοποιοί κινηματογράφου
Γάλλοι άνδρες ηθοποιοί τηλεόρασης
Γάλλοι σκηνοθέτες κινηματογράφου